
SERVICIUL ADMINISTRAŢIE PUBLICĂ LOCALĂ

Compartiment CADASTRU

Nr. înreg.2841 din   22.03.2022      
RAPORT DE SPECIALITATE 

Privind aprobarea constituirii unui număr cadastral  

în vederea deschiderii unei cărți funciare noi pentru terenuri situate în extravilanul municipiului Marghita și cuprinderea acestuia în proprietatea privată a municipiului Marghita 

În vederea implementării proiectului “Construire Centru Medical de recuperare Cardiovasculară în Municipiul Marghita” proiect ce vizează construirea unui centru medical cu regim de înălțime P+1E, cu o capacitate de 40 paturi, cabinete medicale si spații anexe; în același timp se propune amenajarea unei parcări, pentru 48 de locuri precum și alei carosabile. Conform prevederilor Legii nr. 46/2008 privind Codul Silvic, cu modificările şi completările ulterioare şi ale Ordinului 694/2016 privind aprobarea metodologiei de scoaterea definitivă, ocuparea temporară, schimbul de terenuri și de calcul al obligațiilor bănești, este necesar ca suprafaţa de teren de 9970 mp. cu nr cad. 105403, aferentă lucărilor din proiect, situată în Pădurea din Marghita, să fie scoasă definitiv din fondul forestier național iar în compensare a fost identificat, în vederea împăduririi, terenul extravilan în suprafaţă de 9970 mp, identificat prin nr. cad.105470, CF nr. 105470 și terenul în suprafață de 20000 mp. cu număr topografic 1184 – Ghenetea, înscris în C.F. 100734 Marghita, ambele terenuri fiind alăturate și limitrofe fondului forestier national. Compartimentul Cadastru din cadrul aparatului de specialitate al primarului mun. Marghita, având în vedere documentaţia tehnică cadastrală anexată, pentru a se putea proceda la înscrierea acestui teren în suprafață de 20000 mp. cu număr topografic 1184 – Ghenetea, înscris în C.F. 100734 Marghita și aflat în proprietatea Municipiului Marghita într-o Carte Funciară nouă și atribuirea unui număr cadastral nou conform documentației cadastrale, în temeiul dispozitiilor art. 139 alin (1) coroborat cu art. 196 alin (1)  lit a) din Ordonanta de Urgență a Guvernului nr. 57/2019 privind Codul administrativ și avându-se în vedere necesitatea si oportunitatea realizării obiectivului de investiție sus menționat,
                                                                   PROPUN

Consiliului Local Marghita
Art.1   Aprobarea cuprinderii în domeniul privat al municipiului Marghita a terenului în suprafață totală de 20000 mp, din numărul topografic 1184 - Ghenetea înscris în C.F. 100734 Marghita teren fără construcții, situat în extravilanul municipiului Marghita.
Art.2   Aprobarea constituirii unui numar cadastral nou, în suprafață totală de 20000 mp, rezultat din dezlipirea cotei de 20000 mp. teren din totalul de 221275 mp. ai numărului topografic 1184 - Ghenetea înscris în C.F. 100734 Marghita teren fără construcții, situat în extravilanul municipiului Marghita, și aflat în proprietatea municipiului Marghita.
 Se anexează: 

- pentru dovedirea dreptului de proprietate privată: extras din Cartea Funciară nr. 100734 – Marghita pentru nr. topo. 1184 - Ghenetea;

- planurile de amplasament și delimitate a imobilului, întocmit de topograf autorizat, pentru imobilul nou creat ca urmare a cadastrării acestuia.


Temei legal: 

- Art. 129, alin. (2) litera (c) din O.U.G. nr. 57/2019 privind Codul Administrativ: referitor la atribuțiile consiliului local, acesta are „atribuţii privind administrarea domeniului public şi privat al comunei, oraşului sau municipiului”.

- Ordinul nr. 694/2016, pentru aprobarea metodologiei privind scoaterea definitivă, ocuparea temporară și schimbul de terenuri și de calcul al obligațiilor bănești.

